ರವಿಯವರು ೧೯೮೬ರಲ್ಲಿ ಮುಖ್ಯ ನಟನಾಗಿ ಆರ್ ನಾರಾಯಣ ಮೂರ್ತಿಯವರ "ಆಲೋಚಿಂಚಂದಿ" ಎಂಬ ಚಿತ್ರದಲ್ಲಿ ನಟನೆ ಮಾಡಿದರು, ಅದು ಅವರ ಮೊದಲನೆಯ ಚಿತ್ರವಾಗಿತ್ತು. ೧೯೯೧ರಲ್ಲಿ ಹಳ್ಳಿ ಕೃಷ್ಣ ಡೆಲ್ಲಿ ರಾಧ ಎಂಬ ಚಿತ್ರವು ಇವರ ಮೊದಲನೆಯ ಕನ್ನಡ ಚಿತ್ರವಾಗಿತ್ತು. ಅದಾದನಂತರ ಮಧುರ ನಾಗರಿಲು ಮತ್ತು ಕೀಚರಿಲು ಎಂಬ ಚಿತ್ರಗಳಲ್ಲಿ ಪ್ರಮುಖ ಪಾತ್ರವನ್ನು ಮಾಡಿದರು. ೨೦೦೧ರಲ್ಲಿ ಮತ್ತೆ ಎಂಟ್ರಿ ಕೊಟ್ಟ ರವಿ, ವಿಲ್ಲನ್ ಆಗಿ ಗೋಪಿ ಚಂದ್ ಆವರ ಮೊದಲನೆಯ ಚಿತ್ರ ಥೊಲಿ ವಲಪುನಲ್ಲಿ ನಟನೆ ಮಾಡಿದ್ದರು. ಇವರ ಡಬ್ಬಿಂಗ್ ಹಾಗೂ ನಟನೆಗೂ ತುಂಬಾ ಮೆಚ್ಚುಗೆ ಬಂದಿತ್ತು. ಆದರೆ ಆ ಚಿತ್ರ ಫ್ಲಾಪ್ ಆಗಿದ ಕಾರಣ ರವಿಯವರು ಡಬ್ಬಿಂಗ್ ಮಾತ್ರ ಮಾಡಿದರು.ಅದಾದನಂತರ ೨೦೧೧ರಲ್ಲಿ ಸುದೀಪ್ ಅವರೊಡನೆ "ಕೆಂಪೇಗೌಡ" ಎಂಬ ಚಿತ್ರದಲ್ಲಿ ಆರುಮುಗ ಎಂಬ ವಿಲ್ಲನ್ ಪಾತ್ರ ಮಾಡಿದರು. ಈ ಚಿತ್ರ ರವಿಯವರಿಗೆ ಬೇಕಾದ ಯಶಸ್ಸನ್ನು ನೀಡಿತು. ಒಬ್ಬ ಅತ್ಯುತ್ತಮ ನಟ ಎಂದು ತೋರಿಸಿಕೊಳ್ಳಲು ಇವರಿಗೆ ೨೫ ವರ್ಷ ಬೇಕಾಯಿತು ಈ ಚಿತ್ರ ಅದನ್ನು ಪಡೆಯಲು ಇವರಿಗೆ ಸಹಾಯ ಮಾಡಿತು. ಕೆಂಪೇಗೌಡ ಚಿತ್ರದ ನಂತರ ರವಿಯವರನ್ನು ಕೆಂಪೇಗೌಡ ರವಿ ಶಂಕರ್ ಅಥವಾ ಆರುಮುಗಂ ರವಿ ಶಂಕರ್ ಎಂದು ಕರೆಯಲು ಪ್ರಾರಂಭಿಸಿದರು. ಈ ಚಿತ್ರದ ನಂತರ ರವಿ ಶಂಕರ್ ರವರು ಕನ್ನಡ ಫಿಲಂ ಇಂಡಸ್ಟ್ರಿಯಲ್ಲಿ ತುಂಬಾ ಬೇಕಾದ ನಟರಾದರು. ಇವರಿಗೆ ಸಿನಿಮಾಗಳಲ್ಲಿ ಮುಖ್ಯ ಪಾತ್ರಗಳನ್ನು ಸಿಗಲು ಪ್ರಾರಂಭವಾಯಿತು. ೨೦೧೧ರ ನಂತರ ಇವರು ಮಾಣಿಕ್ಯ, ದಂಡುಪಾಳ್ಯ, ಅಧ್ಯಕ್ಷ, ಚಾರುಲತ, ಬಛನ್, ವರದನಾಯಕ, ಎದೆಗಾರಿಕೆ, ವಿಕ್ಟ್ರಿ, ಬಹದ್ದೂರ್ ಮುಂತಾದ ಕನ್ನಡ ಚಿತ್ರಗಳಲ್ಲಿ ಕಾಣಿಸಿಕ್ಕೊಂಡರು. ತೆಲುಗು ಚಿತ್ರಗಳಾದ ಕುರಡು, ಹ್ಯಾಪಿ ಹ್ಯಾಪಿ ಗಾ ಹಾಗು ತಮಿಳಿನಲ್ಲಿ ವೆಟೈಕಾರನ್, ಕೊಲೈಕಾರನ್ ಎಂಬ ಚಿತ್ರಗಳಲ್ಲಿ ನಟಿಸಿದ್ದಾರೆ. ಈಗಾಗಲೆ ರವಿಯವರು ಸುಮಾರು ನಾಲ್ಕು ವರ್ಷದೊಳಗೆ "೬೦" ಕನ್ನಡ ಚಿತ್ರಗಳಲ್ಲಿ ನಟಿಸಿದ್ದಾರೆ. ೨೦೧೧ರ ನಂತರ ಇವರಿಗೆ ಅಭಿಮಾನಿಗಳು ಹೆಚ್ಚಾಗುತ್ತಾ ಹೋಯಿತು. ಬೆಂಗಳೂರಿನಲ್ಲಿ ಅಖಿಲ ಕರ್ನಾಟಕ ಸಕಾಲಕಾಲವಲ್ಲಭ ರವಿಶಂಕರ್ ಅಭಿಮಾನಿಗಳ ಸಂಘ ಎಂಬ ಸಂಘವನ್ನು ಇವರ ಅಭಿಮಾನಿಗಳು ಪ್ರಾರಂಭ ಮಾಡಿದರು. 
ಪ್ರಶಸ್ತಿಗಳು
ಯಶಸ್ಸಿನ ಪ್ರಯಾಣ
ನಟನೆಯ ಜೀವನ
ಕಲಾವಿದ